* **ΣΕΝΑΡΙΟ ΜΑΘΗΜΑΤΟΣ ΣΤΗ ΓΛΩΣΣΑ – ΤΑΞΗ Δ΄**

«ΜΙΑ ΠΕΡΙΠΕΤΕΙΑ ΓΙΑ ΤΟΝ ΡΩΜΑΙΟ» σελ. 58-61, ενότητα 9

**Μέλη ομάδας: Καραδήμα Ευαγγελία, Κοκκίνου Αρετή , Δεληγιαννάκη Βαρβάρα , Σπανός Γιάννης, Δρακοπούλου Νίκη**

Στόχος: Να συναισθανθούν οι μαθητές ότι το θέατρο είναι «ο καθρέφτης της ζωής».

Χρόνος: 4 ώρες Γλώσσας, 1 ώρα μουσικής, 1 ώρα εικαστικών

Γνωρίζουμε ότι η συγκεκριμένη ενότητα έχει λίγη και γνωστή γραμματική κι έτσι προσφέρεται για μια εκτενή εννοιολογική – σημασιολογική και διαθεματική προσέγγιση και εμβάθυνση του κειμένου.

* Με αφορμή την επιλογή του ονόματος «Ρωμαίος» αναφερόμαστε στο έργο του Σαίξπηρ «Ρωμαίος και Ιουλιέτα». Ανάγνωση του σαιξπηρικού έργου από βιβλίο προσαρμοσμένο για παιδιά. Σύνδεση με κινηματογραφική ταινία (Φουρτουνάκηδες και Βροντάκηδες). Ομοιότητες – διαφορές – αλλαγή τέλους.
* Θέματα προς συζήτηση που προκύπτουν απ’ το κείμενο:

Α) Αναπαραγωγή οικογενειακών προτύπων

Β) Αξία απλών καθημερινών στιγμών στη ζωή μας

Γ) Φιλαναγνωσία

Δ) Διαχείριση συναισθημάτων

Ε) Η αλληλεπίδραση και η αμφίδρομη σχέση μεταξύ ηθοποιού και θεατή

Στ) Αντικειμενική – υποκειμενική κριτική θεάτρου

Ζ) Συντελεστές – επαγγέλματα υπεύθυνα για την ολοκλήρωση μιας θεατρικής παράστασης

Η) Διαθεματική προσέγγιση με την Ιστορία (κωμωδία -

τραγωδία – θεωρικά – Όμηρος)

θ) Διαθεματική προσέγγιση με τη μουσική (όπερες)

ΔΡΑΣΤΗΡΙΟΤΗΤΑ ΕΜΠΕΔΩΣΗΣ

Για την καλλιέργεια της δημιουργικότητας των μαθητών, επιχειρείται η συγγραφή ενός θεατρικού μονόπρακτου που επιλέγουν οι μαθητές (ή αξιοποίηση πρόσφατων διαλόγων από προηγούμενο μάθημα κατά την παραγωγή γραπτού λόγου)

* Δραματοποιούμε το έργο των μαθητών
* Επιλέγουμε μουσική επένδυση που ταιριάζει στο θεατρικό μονόπρακτο που δραματοποιούμε
* Κατασκευάζουμε σκηνικά με απλά υλικά – σύνδεση με εικαστικά
* Παρουσιάζουμε τη δουλειά των μαθητών και σε άλλες τάξεις του σχολείου

Με την πολύπλευρη προσέγγιση που κάναμε στο κείμενο, καταλήγουν οι μαθητές στην επιλογή άλλου τίτλου (το θέατρο καθρέφτης της ζωής)